b'\n_START_ARTICLE_\n\xc5\xa0vedska narodna banka\n_START_PARAGRAPH_\n\xc5\xa0vedska narodna banka (\xc5\xa1vedski: Sveriges Riksbank) je \xc5\xa1vedska sredi\xc5\xa1nja banka._NEWLINE_Osnovana je 1668., pod nazivom "Rikets St\xc3\xa4nders Bank". Najstarija je sredi\xc5\xa1nja banka na svijetu i 3. najstarija banka na svijetu, koja jo\xc5\xa1 uvijek radi. Prethodnica banke osnovana je 1656., a zvala se "Johan Palmstruchska banken" ili "Stockholmska banka". Iako je bila privatna banka, regulirao ju je kralj, koji je bio imenovan za upravitelja._NEWLINE_Od 1904., \xc5\xa0vedska narodna banka ima isklju\xc4\x8divo pravo tiskanja novaca (slu\xc5\xbebene valute) u \xc5\xa0vedskoj. Do tada je svaka banka objavljivala svoj novac._NEWLINE_Sada\xc5\xa1nji je guverner Stefan Ingves (imenovan 1. sije\xc4\x8dnja 2006. na \xc5\xa1estogodi\xc5\xa1nje razdoblje)._NEWLINE_Budu\xc4\x87i da, je \xc5\xa0vedska \xc4\x8dlanica EU-a, \xc5\xa0vedska narodna banka \xc4\x8dlanica je ESSB-a - Europskog sustava sredi\xc5\xa1njih banaka._NEWLINE_Glavni cilj upravljanja monetarnom politikom je odr\xc5\xbeavanje fiksne nov\xc4\x8dane vrijednosti. Banka se zala\xc5\xbee, da inflacija mora biti "stabilno niska" oko 2% godi\xc5\xa1nje.'